Variola vera (film)
Variola vera je jugoslovenski igrani film snimljen 1982. godine u režiji Gorana Markovića, a koji se danas smatra jednim od najpoznatijih ostvarenja jugoslovenske kinematografije 1980-ih.

Po žanru je mešavina horora i filma katastrofe, iako je scenario, koji je Marković napisao uz pomoć Milana Nikolića, temeljen na stvarnim događajima, odnosno epidemiji velikih boginja koja je 1972. godine pogodila tadašnju državu. Radnja filma započinje kada kosovski muslimanski hodočasnik na Hadžu na kupi frulicu od čoveka zaraženog velikim boginjama te se i sam zarazi, te prikazuje kako se zaraza počinje širiti u bolnici gde se lečio, a koju vlasti stavljaju pod karantenu.

Film je ne samo pripadao žanrovima neuobičajenima za tadašnju jugoslovensku kinematografiju, nego se isticao i izuzetno mračnim tonom, kao i kritičkim stavom prema tadašnjem establišmentu i vlastima, koji su prikazani kao nesposobni birokrati i kukavice. Posle premijere je, međutim, najveći deo kritika dolazio od prijatelja i rodbine medicinskog osoblja stradalog u epidemiji, a koji su smatrali da se blati njihova uspomena s obzirom da su likovi dr. Grujića i medicinske sestre Slavice (koje tumače Rade Šerbedžija i Vladica Milosavljević) prikazani kao prostaci skloni promiskuitetu. Marković je mnogo godina kasnije objasnio da je ideju za film dobio 1968. godine, još pre izbijanja epidemije, kada ga je sovjetska invazija Čehoslovačke razočarala u komunizam, a što je alegorijski nastojao prikazati kroz ekranizaciju tematski srodnog romana Kuga francskog pisca Albera Kamija.

Goran Marković je za film Variola vera, nagrađen na Festivalu u Vrnjačkoj Banji za najbolji scenario.

Uloge

Muzika 
Muziku u filmu je uradio i komponovao poznati srpski kompozitor Zoran Simjanović.

Nagrade i priznanja 
 Valensija: Nagrada za scenario i režiju: Goran Marković
 Pula: Zlatna arena za masku: Eržebet Kovač i Julija Beltram
 Zlatna vrata Pule
 Niš: Velika povelja: Semka Sokolović
 Velika povelja: Rade Serbedžija
 Povelja: Dušica Zegarac
 Nagrada za najboljeg debitanta: Varja Đukić
 Vrnjačka Banja: Prva nagrada za scenario: Goran Marković

Vidi još 
 Dušica Spasić
 Kosta Todorović
 Contagion
 Smallpox 2002
 Dah

Reference

Spoljašnje veze 
 
 40 godina od epidemije velikih boginja - upozorenje na koje niko nije obratio pažnju („Vreme“, 15. mart 2012)
 Rat protiv variole 1972. godine („Večernje novosti”, feljton, februar 2017) 

Jugoslavenski filmovi
Horor filmovi
Filmovi katastrofe
Dramski filmovi